Theologia

Le theologia es le studio de Deo o le divinitate e su relation al universo.

Le theologia es litteralmente le studio de Deo (greco θεος, theos, "Deo", + λογος, logos, "study"). Per extension, illo alsi se refere al studio de altere themas religiose. Le termino theologia originava in le christianismo, ma illo pote esser applicate al studio del divinitate in altere religiones.

 Extension 
Le theologia assume como veritate al minus alcun credentia religiose e dunque pote esser distinguite del Philosophia del religion, le qual non presume le veritate in qualcun credentia religiose. Le philosophia del religion, quando studia iste themas, usa experientia e ration (o rationalisation); benque le theologia tamben usa ressources religiose como le Sancte Scriptura (e.g. le Biblia), traditiones religiose, etc. Isto non significa que on debe haber credentia religiose pro esser un "theologo" - non obstante theologos agnostic o atheista son multo rar. In le Christianitate Oriental (o orthodoxe) il ha plus emphase sur le oration e precaria que sur le rationamento intellectual como via pro apprender de Deo. Studiar de Deo sin haber necun desiro de relation con Deo es considerate per alcunos como quasi sin significato, ma alteres constata que on pote occupar se con notiones de lo divin e super Deo per se como un exercisio in historia, anthropologia e / o sociologia, ma sin haber desiro de occupar se con lo que alcun formas de religion presenta como Deo in forma personal. Varie ancian patres del ecclesia describeva al theologo como un persona que "vermente preca". 

In responsa al horrores del Holocausto, multe theologos (specialmente theologos judee) sentiva se fortiate a inspectar plus profundemente le questiones circa le theodicea; le obras theologic que esseva create como responsa al Holocausto ha essite denominate como Theologia del Holocausto.

 Subdisciplinas 
Le studio del theologia se divide in varie subdisciplinas:
 theologia proprie - Deo, su attributos, natura e relation al humanitate. 
 theodicea - que tenta reconciliar le existentia del iniquitate e le sufferimento in le mundo con le notion que Deo es omnipotente, omnisciente e omnibenevolente.
 eschatologia - literalmente, le studio del 'ultime cosas' o 'cosas del fin'. Le qual coperi themas como le morte e le vita post-morte, le fin del historia, le fin del mundo, le ultime judicamento, etc.
 anthropologia - natura human
 religion comparative - que compara themas commun themes inter differente traditiones religiose
 theologia apophatic - describe qui Deo non es

 Theologia christian 
In le Christianismo omne le themas in alto es coperite, e additionalmente, iste sequente themas:
 angelologia - angelos, le mundo invisibile
 bibliologia - le Biblia, le processo de su inspiration, etc.
 christologia - Christo, le natura de Christo, le relation inter lo divin e human in Christo
 demonologia - satan, demonios, spiritos malevolente
 ecclesiologia - le ecclesia
 missiologia - missiones, evangelismo, etc.
 pneumatologia - le Spirito Sancte
 soteriologia - peccatos, expiation e propitiation
 liturgia 
 sacramentos
 testimonio e predication
 Dictionario de Theologia e de terminologia christian.

 Theologia judee 
 Populo de Deo 
 kabbalah 
 Mishnah 
 shema 
 Talmud 
 Torah
 Tosefta

 Theologia muslim 
 wahhabi

 Vide etiam 
 creationismo
 dictionario de theologia e de terminologia christian.
 heresia
 metaphysica
 odio theologic
 philosophia del religion
 predication
 propitiation
 religion
 theologia de processo
 theologia liberal
 theologia natural